**Franz Salesius Zauner** (også **Franz Sales Zauner**; født 11. desember 1904 i Tollet i Oberösterreich i Østerrike-Ungarn; død 20. februar 1994 i Linz i Østerrike) var katolsk biskop av Linz bispedømme fra 1956 til 1980.

Liv og virke
------------

### Prest

Franz Zauner begynte å studere filosofi og teologi ved Det pavelige gregorianske universitet i Roma i 1925. I 1929 ble gitt doktorgraden i filosofi, og 1932 i teologi. Etter sin prestevielse 25. oktober 1931 var Zauner kapellan i Mondsee og fra 1934 i Linz i *Familienkirche*. I 1934 ble han generalprefekt i Collegium Petrinum og var kirkelig administrator der fra 1938 til 1945. Selv om Kollegium Petrinum ble ekspropriert av nasjonalsosialistene, klarte de å forhindre et salg. Ved å leie ut seminaret kunne bispedømmet fortsette å bruke huset.

Fra 1942 var han lektor i kanonisk rett og fra 1946 professor i kanonisk rett ved den katolske bispedømmeskole i Linz. I 1946 ble han regent for presteseminaet i Linz.

### Biskop

I 1949 ble han utnevnt til koadjutorbiskop for den alvorlig syke biskop Josephus Calasanz Fliesser og utnevnt til titulærbiskop av *Fata*. Den 15. august 1949 ble han bispeviet av kardinal Theodor Innitzer. Medkonsekrerende var biskop Josef Köstner av Gurk og biskop Leo Pietsch, hjelpebiskop i Seckau (Graz). 

Etter den helserelaterte avskjedsøknad fra biskop Fliesser ble innvilget av paven i 1955, ble biskop Zauner den 1. januar 1956 utnevnt av pave Pius XII til biskop av Linz.

Han utviklet *Katolsk Aksjon*, fremmet katolsk utdanning, solgte menighetseiendommer og fikk bygget nye kirker for inntektene. Med stor entusiasme fikk han utført vedtakene fra Det andre Vatikankonsil i sitt bispedømme. Han ble selv valgt inn i konsilets liturgikommisjon med de fleste stemmer som noen gang er mottatt av noen konsilsfader.

I 1969 ble hans foretrukne kandidat, Alois Wagner, utnevnt til hjelpebiskop, og Zauner utnevnte ham til generalvikar i 1973. Etter å ha nådd pensjonsalderen var han apostolisk administrator for bispedømmet Linz fra 12. august 1980 til 16. januar 1982.

Etter sin død i en alder av 91 år, ble biskop Zauner gravlagt i krypten i katedralen i Linz.

Litteratur
----------

* Rudolf Zinnhobler (utg.): *Die Bischöfe von Linz*. OLV, Linz 1985, ISBN 3-85214-410-8

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1767
* Kardinal Pietro Francesco Galleffi (1770-1837) \*1819
* Kardinal Giacomo Filippo Fransoni (1775-1856) \*1822
* Kardinal Carlo Sacconi (1808-1889) \*1851
* Kardinal Edward Henry Howard of Norfolk (1829-1892) \*1872
* Kardinal Mariano Rampolla del Tindaro (1843-1913) \*1882
* Kardinal Rafael Merry del Val y Zulueta (1865-1930) \*1900
* Kardinal Enrico Sibilia (1861-1948) \*1908
* Kardinal Theodor Innitzer (1875-1955) \*1932
* Biskop *Franz Sales Zauner* (1875-1955) \*1949

Referanser
----------

1. ↑   Catholic-Hierarchy.org, katolsk hierarki ID zauner, www.catholic-hierarchy.org, besøkt 8. juni 2020[Hentet fra Wikidata]
2. ↑  www.catholic-hierarchy.org zauner.html, lest 13. mars 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** Munzinger (iba)
 |